Jozef Adamec

Jozef Adamec (* 26. február 1942, Vrbové† 24. december 2018, Trnava), prezývaný Hatrlo, bol slovenský futbalista a tréner.

Hráčska kariéra
Legenda Spartaka Trnava, v drese „bílych andelov“ získal päť majstrovských titulov, ďalšie dva pridal počas základnej vojenskej služby v Dukle Praha. V československej lige odohral 383 zápasov, strelil 170 gólov, v historickom poradí bol tretím najlepším kanonierom súťaže za Josefom Bicanom a Miroslavom Wiecekom . Štyrikrát sa stal kráľom ligových strelcov. Počas krátkeho pôsobenia v Slovane Bratislava strelil v ligovom stretnutí s TŽ Třinec 6 gólov (8:0) . V európskych pohároch strelil 18 gólov, s mužstvom Spartaka Trnava postúpil v sezóne 1968/69 do semifinále Európskeho pohára majstrov. Hráčsku kariéru ukončil v klube Slovan Viedeň. Sedemkrát sa umiestnil v prvej desiatke ankety Futbalista roka, v rokoch 1968 a 1969 obsadil tretie miesto.

V reprezentácii Česko-Slovenska odohral 44 zápasov, strelil 14 gólov. Debutoval 30. októbra 1960 v Prahe proti Holandsku (4:0), reprezentačnú kariéru uzavrel o štrnásť rokov neskôr 13. októbra 1974 v Bratislave výhrou nad mužstvom Švédska (4:0). Na MS 1962 v Čile bol najmladším hráčom výberu trénera Rudolfa Vytlačila, ktorý získal strieborné medaily po finálovej prehre s Brazíliou 1:3. Na šampionáte odohral tri zápasy v základnej skupine, zúčastnil sa aj MS 1970 v Mexiku. 23. júna 1968 v Bratislave strelil Brazílii tri góly , čo sa podarilo len štyrom hráčom v histórii. Pred Adamcom to dokázal Poliak Ernest Wilimowski na MS 1938, neskôr dosiahol podobný kúsok Talian Paolo Rossi  na MS 1982 a Argentínčan Lionel Messi .

Trénerská kariéra
Prvé úspechy dosiahol ako tréner Dukly B. Bystrica, s ktorou postúpil do I. ligy a v pozícii nováčika s ňou obsadil v sezóne 1983/84 štvrté miesto a vybojoval postup do Pohára UEFA, kde sa  Dukla B. Bystrica stretla s bundesligovou Borussiou Mönchengladbach . Inter Bratislava priviedol k zisku Slovenského pohára 1990, v sezóne 1989/90 obsadil v československej lige tretie miesto a vybojoval postup do Pohára UEFA.

V roku 1993 pôsobil ako asistent trénera Václava Ježka pri reprezentácii RČS. Mužstvo dvoch v tom čase už samostatných krajín dohrávalo kvalifikáciu a rok po rozdelení Česko-Slovenska takmer postúpilo na MS 1994 . V rokoch 1999 – 2001 viedol reprezentačné mužstvo Slovenska v 34 zápasoch.

 Ligové štatistiky 
 Prvý ligový gól: Spartak TrnavaČH Bratislava 3:1, 23. 5. 1959
 Stý ligový gól: Spartak TrnavaSparta Praha 3:3, 1. 6. 1969
 Najviac gólov v jednom zápase: 6, Slovan BratislavaTŽ Třinec 8:0, 14. 6. 1964
 Najviac gólov v jednej sezóne: 21, 1966/1967

 Góly v reprezentácii 
  Por. č.DátumMiestoSúper  Výsledok  GólyTyp zápasu<center>1.26. 3. 1961Praha<center>2:1priateľský<center>2.18. 5. 1966Praha<center>1:2priateľský<center>3.18. 6 1967Bratislava<center>3:0kvalifikácia ME 1968<center>4.<center>5.27. 4. 1968Bratislava<center>3:0priateľský<center>6.23. 6. 1968Bratislava<center>3:2priateľský<center>7.<center>8.<center>9.4. 5. 1969Dublin<center>2:1kvalifikácia MS 1970<center>10.7. 10. 1969Praha<center>3:0kvalifikácia MS 1970<center>11.<center>12.<center>13.3. 12. 1969Marseille<center>4:1kvalifikácia MS 1970<center>14.12. 4. 1970Viedeň<center>3:1priateľský

 Góly v európskych pohároch 
  SúťažSezónaFázaSúper  Výsledok  Góly Góly za Duklu Praha (7)<center>EPM<center>1961/1962predkolo CDNA Sofia<center>4:4<center>11. kolo Servette Ženeva<center>3:4<center>2<center>1962/1963predkolo Vorwärts Berlín<center>3:0<center>3<center>1:0<center>1 Góly za Spartak Trnava (11)<center>EPM<center>1968/19691. kolo Steaua Bukurešť<center>4:0<center>32. kolo Reipas Lahti<center>9:1<center>1<center>7:1<center>1<center>1969/19701. kolo Hibernians<center>2:2<center>1<center>4:0<center>2<center>1973/19741. kolo Viking FK<center>2:1<center>1štvrťfinále Újpesti Dózsa<center>1:1<center>1<center>PVP<center>1967/19681. kolo Lausanne-Sport<center>2:0<center>1

  Úspechy 
Reprezentačné
finalista MS 1962 v Čile
účastník MS 1970

Klubové
semifinalista Európskeho pohára majstrov 1968/1969 so Spartakom Trnava
7× majster Česko-Slovenska - 5× so Spartakom Trnava (1967/68, 1968/69, 1970/71, 1971/72, 1972/73), 2× s Duklou Praha (1961/62, 1962/63)

Individuálne
4× najlepší strelec čs. ligy: 1966/67, 1967/68, 1969/70, 1970/71
člen Klubu ligových kanonierov (170 gólov)
člen Klubu ligových kanonýrů (170 gólov)
člen Siene slávy slovenského futbalu
2. miesto v ankete Futbalista storočia na Slovensku

 Referencie 

 Iné projekty 

 Externé odkazy 
 osobnosti.sk 
 Jozef Adamec na www.sportovelegendy.sk 
 Jozef Adamec na FOTBAL.CZ

Kategória:Slovenskí futbalisti
Kategória:Česko-slovenskí futbalisti
Kategória:Slovenskí futbaloví tréneri
Kategória:Česko-slovenskí futbaloví tréneri
Kategória:Futbaloví útočníci
Kategória:Hráči Majstrovstiev sveta vo futbale 1962
Kategória:Hráči Majstrovstiev sveta vo futbale 1970
Kategória:Hráči FC Spartak Trnava
Kategória:Hráči FK Dukla Praha
Kategória:Hráči ŠK Slovan Bratislava
Kategória:Osobnosti z Vrbového